b'\n_START_ARTICLE_\n\xc5\xa0pela Kuclar\n_START_SECTION_\n\xc5\xbdivljenje\n_START_PARAGRAPH_\nRodila se je 26. decembra 1972 v Ljubljani. Osnovno \xc5\xa1olo in gimazijo je obiskovala v Ljubljani. Na Gimnaziji Ledina je re\xc5\xbeirala literarna dela in se ukvarjala tudi s \xc5\xa1olskim \xc4\x8dasopisom Mladika. Leta 1996 je kon\xc4\x8dala \xc5\xa1tudij filmske in televizijske re\xc5\xbeije na AGRFT. V istem letu je na RTV Slovenija ustvarila mladinsko oddajo Tedi (Tednik za mlade) in oddajo Na Liniji. Kot svobodna umetnica deluje predvsem na RTV Slovenija, kjer snema predvsem dokumentarne filme in televizijske oddaje.'